钦定古今图书集成/历象汇编/庶征典/第061卷 > 《管窥集要》 > 《总论》
## 钦定古今图书集成/历象汇编/庶征典/第061卷 > 《管窥集要》 > 《总论》

李淳风曰：“按占风之家，多云发屋、折木、扬砂走石等
语，若每占中俱著此语，则又至繁，今辄以一家例之。
古云发屋、折木、扬沙、走石，今谓之怒风，多为不吉之
象。一日之内，三传移风，古云四转五复，今谓之乱风。
乱风者，狂风不定之象。天无云晴爽，忽起大风，不经
刻而止，止复忽起，乍有乍无，今谓之暴风。暴主有卒”
暴事。鸣条摆树，萧萧有声，今谓之飘风。迅风触尘蓬
勃，今谓之勃风。回旋羊角，古谓扶摇羊角，今谓之回
风。回风卒起，而圜转扶摇，有如羊角，向上轮转。有自
上而下者，或磨地而起者，总谓之回风，亦专有占，古
云暗冥浊寒克者，今总谓之霾曀。

凡风，和畅清悦，温良适时，尘埃不起，人情恬淡，是谓
“祥风。”天色晦冥，风气昏浊，声寒惨，尘埃蓬勃，是谓“灾
风。”风势纷错交乱，乍起乍止，深藏难测，其声聒耳，是
谓“小人魅惑风。”风势暴起，南北不定，离合氛埃，是谓
“上下不宁之风。”风势凛冽，人怀战栗，是谓“刑罚惨刻
风。”风声啾唧惨切，令人悲惜，为“大丧风。”风声如火奔
驰，乍起乍息，为旱火风。

凡吉祥之风，日色清明，风势和缓，从岁月日时德上
来，或乘旺相而来，去地稍高，不扬尘沙，人心喜悦，是
谓“祥风。”人君德令下施之应。凶灾之风，日色白浊，天
气昏寒，风声叫怒，飞沙卷尘，乘刑杀而至，当详五音，
定八方，观起止占之。今略诸家寒克白浊为例。诸称
寒克白浊，今谓之“灾风。”诸称大风，寒克冥冥，日无光，
沉没电气。今云“昏气。”